સૌરાષ્‍ટ્ર યુનિવર્સિટી આંતર કોલેજ ફાસ્‍ટ સાયકલિંગ સ્‍પર્ધા જામનગર મુકામે 16/8/ર018 નાં રોજ યોજાઈ હતી. જેમાં કમાણી સાયન્‍સ કોલેજ અને પ્રતાપરાય આર્ટ્‌સ કોલેજ, અમરેલીની ભાઈઓની ટીમ યુનિવર્સિટી કક્ષાએ પ્રથમ સ્‍થાન પ્રાપ્‍ત કરી ચેમ્‍પિયન બનેલ તથા બહેનોની ટીમે પણ યુનિવર્સિટી કક્ષાએ તૃતીય સ્‍થાન પ્રાપ્‍ત કરી કોલેજનું ગૌરવ વધાર્યું હતું. ભાઈઓની ટીમમાં ચુડાસમા મહેશ, વાળા કુલદિપ, ચુડાસમા આશિષ અને બારૈયા જિજ્ઞેશે તથા બહેનોની ટીમમાં રાઠોડ હર્ષા, પરમાર રંજન, જાદવ સપના તથા આખજા ધારાએ સ્‍પર્ધામાં ભાગ લીધો હતો. આ ખેલાડીઓને પી.ટી.આઈ. ડો. એ.જી. કુરેશી દ્વારા કોચિંગ આપવામાં આવ્‍યું હતું. આ તકે વિદ્યાસંસ્‍થાના પ્રિન્‍સિપાલ ડો. અતુલભાઈ પટેલ, વાઈસ પ્રિન્‍સિપાલ ડો. એ.જે. ચંદ્રવાડીયા તથા તમામ અઘ્‍યાપકોએ ખેલાડીઓને અભિનંદન પાઠવ્‍યા હતા.